<MASK>, ಧಾರವಾಡ, ಬಿಜಾಪುರ ಜಿಲ್ಲೆಗಳಲ್ಲಿ ಹನುಮನ ವೇಷ ಧರಿಸುವುದು ಅಲ್ಲಲ್ಲಿ ಕಂಡುಬರುತ್ತದೆ. ದಕ್ಷಿಣ ಕರ್ನಾಟಕದ ಮೈಸೂರು, ಬೆಂಗಳೂರು, ಮಂಡ್ಯ ಮತ್ತು ಹಾಸನ ಜಿಲ್ಲೆಗಳಲ್ಲಿ ನಡೆಯುವ ಗ್ರಾಮ ದೇವತೆಯರ ಜಾತ್ರೆಗಳ ಸಂದರ್ಭದಲ್ಲಿ ಗಾರುಡಿ ಗೊಂಬೆ, ಹುಲಿವೇಷ ಹಾಕುವುದಲ್ಲದೆ ಆಂಜನೇಯನ ವೇಷವನ್ನೂ ಧರಿಸುತ್ತಾರೆ. ತುಮಕೂರು ಜಿಲ್ಲೆಯ ಮಧುಗಿರಿ ತಾಲೂಕಿನ ಗೊಂಬೆ ಹಳ್ಳಿಯಲ್ಲಿ ನಡೆದ ನಾಟಕವೊಂದರಲ್ಲಿ ವ್ಯಕ್ತಿಯೊಬ್ಬ ಆಂಜನೇಯನ ಪಾತ್ರ ಧರಿಸುತ್ತಿದ್ದ. ಅದೇ ಪ್ರಭಾವ ಅವನ ಮೇಲಾಗಿ ಸದಾ ಆಂಜನೇಯನ ವೇಷದಲ್ಲಿರುತ್ತಿದ್ದ. ಅವನು ಸುತ್ತಮುತ್ತಲಿನ ಗ್ರಾಮದ ಜಾತ್ರೆಗಳಲ್ಲಿ ಪಾಲ್ಗೊಳ್ಳುತ್ತಿದ್ದ. ಆತ ವಾಹನಗಳಲ್ಲಿ ಪ್ರಯಾಣ ಮಾಡುತ್ತಿರಲಿಲ್ಲ. ಜನ ಅವನನ್ನು ಗೌರವ ಭಕ್ತಿಯಿಂದ ಕಾಣುತ್ತಿದ್ದರು. ಹೀಗೆಲ್ಲಾ ಆಂಜನೇಯನ ವೇಷಧಾರಿಗಳನ್ನು ಕುರಿತು ಕಥೆಗಳೂ ಪ್ರಚಲಿತದಲ್ಲಿವೆ. ಕೆಲವು ಭಾಗಗಳಲ್ಲಿ ಪ್ರಚಲಿತವಿರುವ ಈ ಕಲೆಯಲ್ಲಿ ಎಲ್ಲಾ ವರ್ಗದ ಜನರೂ ಪಾಲ್ಗೊಳ್ಳುತ್ತಾರೆ. ಉತ್ತರ ಕನ್ನಡದ ಸುಗ್ಗಿ ಕೋಲಾಟದಲ್ಲಿ ಹನುಮಂತನ ವೇಷ ಬರುವುದುಂಟು. ವೇಷಗಾರ ಹನುಮಂತನ ಮುಖವು ರಟ್ಟಿನ ಅಥವಾ ಕಟ್ಟಿಗೆಯ ಮುಖವಾಡ ಮತ್ತು ಕಿರೀಟ, ಮೈಗೆ ನಾರಿನ ಕೂದಲುಗಳುಳ್ಳ ಹಸಿರು ಬಣ್ಣದ ಅಂಗಿ ಧರಿಸುತ್ತಾರೆ.
ಆಂಜನಯ್ಯನ ವೇಷ
ಬೆಂಗಳೂರು ಕರ್ನಾಟಕ ಬೆಳಗಾವಿ ಮೈಸೂರು